पाएं अपने शहर की ताज़ा ख़बरें और फ्री ई-पेपरडाउनलोड करें
प्रखंड के देवड़ा में विभागीय तौर पर सात साल पहले शुरू हुए आंगनबाड़ी केंद्र भवन का निर्माण कार्य अब तक पूरा नहीं हुआ है। उचित देखरेख के अभाव में निर्माण कार्य पूरा होने से पहले ही निर्माणाधीन भवन की दीवारें टूटने लगी हैं। भवन परिसर में घासें उग आई हैं। लेकिन इस ओर ध्यान देने वाला को नजर नहीं आ रहा। फिलहाल भवन का 70 फीसदी कार्य पूरा हो चुका है। बताया जाता है कि विभागीय आदेश पर तेरहवीं की राशि से आंगनबाड़ी केंद्र भवन का निर्माण कार्य शुरू हुआ। इस दौरान पंचायत चुनाव के बाद जनप्रतिनिधि की कुर्सी पर दूसरे प्रतिनिधि के काबिज होते ही इस आंगनबाड़ी केंद्र भवन का निर्माण कार्य पूरी तरह ठप हो गया। इससे नए आंगनबाड़ी केंद्र भवन में अपने बच्चों को पढ़ने के लिए नामांकन कराने का सपना लोगों का टूटता दिख रहा है।
पंचायत के लोगों का कहना है कि यह इस अर्धनिर्मित भवन का निर्माण कार्य पूरा नहीं किया जाता है। तो कुछ दिनों के बाद यह भवन खंडहर में तब्दील हो जाएगा। पंचायत के मुखिया राजीव कुमार सिंह पिंकु ने बताया कि 7 साल पहले पंचायत में देवरा, डुमरा व सपरी में आंगनबाड़ी केंद्र भवन का निर्माण शुरु हुआ। तत्कालीन पंचायत सचिव व प्रखंड प्रमुख की मिलीभगत से राशि की घपलेबाजी कर ली गई। लेकिन भवन का निर्माण नहीं किया गया। मुखिया ने बताया कि यदि वरीय पदाधिकारी के पहल पर मामले की जांच किया जाए तो मामला स्पष्ट हो पाएगा और भवन निर्माण कार्य पूरा हो सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn